KIRJALLINEN KYSYMYS E-0992/00

esittäjä(t): Wolfgang Kreissl-Dörfler (PSE) komissiolle

(31. maaliskuuta 2000)

Aihe: Pääosaston VIII Kamerunissa toteuttama kehityshanke Pôles de Développement Rural (PPDR)

Voiko komissio vastata PPDR-hankkeeseen liittyen seuraaviin kysymyksiin:

1. Onko hanketta tarkoitus jatkaa?

2. Jos on, muuttuvatko hankkeen tavoitteet ja suuntaviivat?

Arvioinnista vastaavat asiantuntijat (COPA Consultants, Bad Homburg) ovat esittäneet 5.5.1999 loppuraportin, johon sisältyy parannusehdotuksia. Siinä vaaditaan selkeästi paluuta hankkeen alkuperäiseen ydintehtävään eli asenteiden muuttamiseen niin, että vahvistetaan paikallisen väestön omaa organisaatiokykyä. Lisäksi siinä esitetään luettelo toimista ja tuloksista, joita tarvittaisiin tavoitteen saavuttamiseksi. Luettelon toimiin sisältyvät muun muassa paikallisten olojen ottaminen paremmin huomioon ja tuensaajien vastaanottokyky ja valmiudet. Lisäksi suositellaan, että tuetaan ja vahvistetaan valikoituja osallistujia.

Voiko komissio ottaa kantaa asiantuntijoiden tekemiin parannusehdotuksiin ja kertoa,

- mitä arviointikertomuksille yleensä tapahtuu, kuka tai ketkä saavat tutustua niihin ja miten niihin voi tutustua,

- mitä on tapahtunut erityisesti PPDR-kertomukselle, ja

- otetaanko parannusehdotukset huomioon jatkossa?

Jos asia on näin, miten komissio aikoo toteuttaa yhteistyötä paikallisten kansalaisjärjestöjen kanssa?

Poul Nielsonin komission puolesta antama vastaus

(19. toukokuuta 2000)

Maaseudun kehittämiskeskuksia koskevan PPDR-hankkeen toimet aloitettiin vuonna 1991 Bafut'n alueella ja vuoden 1992 lopussa Sa'an, Ntuin ja Sangmélinan alueilla (kolmannen Lomén yleissopimuksen yhteydessä tehty ja kuudennesta Euroopan kehitysrahastosta (EKR) rahoitettava, yhteensä 10,3 miljoonaa euron rahoitussopimus). Toimien kokonaisvaltaisessa lähestymistavassa painotetaan väestön valmiuksien vahvistamista, jotta kansalaiset voisivat hallita omaa kehitystään elinolojensa ja ympäristönsä parantamiseksi. Sa'an, Ntuin ja Sangmélinan keskuksissa pantiin jaksolla 199798 täytäntöön hankkeen ja nelivuotisen toisen vaiheen välivaihe, jossa painopiste on maataloutta sekä yhteiskunnan ja talouden infrastruktuuria koskevien hankkeiden elinkelpoisuudessa ja hallinnoinnissa.

Komissio ja EKR:n kansallinen tulojen ja menojen hyväksyjä tekivät yhteisestä sopimuksesta arvioinnin vuoden 1995 puolivälissä ja välivaiheen 199798 lopussa vuoden 1998 marraskuussa. Arvioinneissa korostuivat väestöön kohdistuvat hankkeen myönteiset vaikutukset, jotka perustuivat siihen, että osallistumista koskevat periaatteet tukivat sitä, että edunsaajat ottivat pienhankkeensa omalle vastuulleen. Arvioinneissa todettiin kuitenkin, että riittävän osallistumisasteen saavuttamiseksi ja väestön vastaanottovalmiuksien vahvistamiseksi on toteutettava lisätoimia.

Riippumattomien tahojen tekemien arviointien tulosten perusteella painopiste on asetettu maataloutta sekä yhteiskunnan ja talouden infrastruktuuria koskevien hankkeiden elinkelpoisuuteen ja hallinnointiin. Hankkeiden toimet on suunniteltu ja niitä jatketaan kahden alaohjelman puitteissa tekemällä toimista jatkuvia ja toteuttamalla uusia toimia. Uuden ohjelman on tarkoitus alkaa vuoden 2000 alkupuoliskolla.

EKR:n rahoittamat eikä siis yhteisön omista varoista rahoitetut arviointikertomukset kuuluvat rahoitusta saavalle hallitukselle. Komissio on kuitenkin osaltaan saattamassa tehtyjä arviointeja julkisiksi viemällä niiden lopulliset versiot yhteisen ulkosuhteiden toimialan (SCR) sivustoille Europa-palvelimella osoitteessa (http://europa.eu.int/comm/scr/evaluation/index.htm). PPDR-raportista on toistaiseksi vasta väliaikainen

versio, joka on saatavilla paperilla komission Jaunden-lähetystöstä, komission teknisen avun toimistoista Brysselissä ja EKR:n kansalliselta tulojen ja menojen hyväksyjältä Jaundessa. Konsulttiyritys GOPAn tekemät parannusehdotukset on otettu huomioon ohjelman uudessa suunnittelussa siltä osin, kuin kyseiset suositukset on katsottu asiaankuuluviksi sekä hankkeen uuden vaiheen erityisedellytyksiin ja rahoitukseen sopiviksi.

Yhteistyötä valtiosta riippumattomien järjestöjen kanssa säännellään Lomén yleissopimuksen 252257 artiklan (pienhankkeet) ja 251a251e artiklan (hajautettu yhteistyö) nojalla, joissa vahvistetaan tavoitteet ja täytäntöönpanoa koskevat yksityiskohtaiset säännöt. Komissio on lisäksi julkaissut hajautettua yhteistyötä koskevat suuntaviivat, joita sovelletaan kaikkiin hajautetun yhteistyön ohjelmiin.